Victoria Stadium (Gibraltar)

Victoria Stadium er en flerbruksarena og nasjonalarena som ligger i Gibraltar. Den er hjemmebane for  og for samtlige fotballklubber i landet. Stadionanlegget ble bygget ved foten av Gibraltarklippen og ved siden av Gibraltar lufthavn som et britisk militært treningsanlegg i 1926. Den ble åpnet for sivil bruk gjennom en ombygging utført av Royal Engineers i 1970.

Stadionet har en tilskuerkapasitet på 5 000 og har kunstgressdekke. Den blir i hovedsak brukt til fotballkamper til lag som spiller både i Gibraltar National League og som deltar i Rock Cup. 

Victoria Stadium eies av Gibraltar Football Association, som kjøpte det ut fra Gibraltar-regjeringen i april 2017. Det var da planer om å bygge et nytt stadion for å tilfredsstille en rekke stadionkrav fra UEFA, men dette falt gjennom og i stedet ble Victoria Stadium renovert og modernisert. Etter denne renoveringen i 2017 spiller Gibraltars herrelandslag alle sine internasjonale kamper på Victoria. Før 2017 spilte Gibraltar kun vennskapskamper på stadionet, hvor Estádio Algarve i Portugal ble brukt til kvalifiseringskamper.

I tillegg til fotball har Victoria Stadium også blitt brukt til å arrangere både cricketkamper og friidrettsstevner. Den har også blitt årlig brukt som konsertarena for Gibraltar Music Festival siden 2012.

Referanser

Eksterne lenker 
 
 Stadiumdb.com – Victoria Stadium

Fotball i Gibraltar
Fotballstadioner
Byggverk fullført i 1926